སྲིད་འབྱོར་དོན་དང་འབྲེལ་བའི་དཔྱད་རྩོམ་དང་དེ་གཞན་རྩོམ་རིག་སྒྱུ་རྩལ་བརྩམས་ཆོས་སོགས་གང་ཞིག་ཕབ་སྒྱུར་བྱེད་སྐབས་བསྒྱུར་བའི་བརྩམས་ཆོས་སུ་དོན་ལ་བསམ་གཞིག་བྱ་ཐབས་གང་ཞིག་སྤྱད་པ་དེའི་རྗེས་སུ་སྙེགས་དགོས་པ་གླེང་མེད་དང་།ཚན་རྩལ་རིག་པའི་གཞུང་དོན་ཕབ་སྒྱུར་བྱེད་སྐབས་ཀྱང་གོང་གསལ་བསམ་གཞིག་བྱ་ཐབས་གཉིས་ཀ་སྤྱོད་དགོས།ཚན་རིག་བརྩམས་ཆོས་ཕབ་སྒྱུར་བྱེད་སྐབས་སུ་སྤྱི་མཚན་དུ་གྱུར་བའི་བསམ་གཞིག་བྱ་ཐབས་ཁོ་ན་སྤྱད་པ་ལས་གཟུགས་བཀོད་ཀྱི་བསམ་གཞིག་དང་འབྲེལ་བ་མེད་པར་བསམ་ན་གཏན་ནས་མི་འགྲིགཚན་རྩལ་རིག་པའི་ཐ་སྙད་དང་བརྡ་ཆད་སྒྲ་སྒྱུར་གཏན་འབེབས་བྱ་སྒོའི་ཐད་ལ་དཔེར་ན་ཕྱི་གླིང་སྐད་དུཞེས་པའི་ཚིག་དེ་རྒྱ་ཡིག་ཏུཚ་བུམདང་།རྫའི་དམ་བེའབར་རྫས་སྒམབཅས་བསྒྱུར་སྣ་ཚོགས་ཐོན་པ་དེ་ཚོའི་ཚིག་གི་གོ་དོན་མི་གཅིག་པས་མི་ཚད་དངོས་པོའི་དབྱིབས་གཟུགས་ཀྱང་མི་འདྲ་བ་ཡིན་ཡང་།ཡང་དཔེར་ན།དེང་སྐབས་ནང་འདྲེན་བྱས་པའི་འཕྲུལ་ཆས་མི་ཉུང་བ་ཞིག་དེ་སྔ་མཐོང་མྱོང་མེད་པ་དང་།སྒྱུར་མཁན་པོས་འཕྲུལ་ཆས་དེ་ཆོའི་གསལ་བཤད་ཡི་གེ་དང་རི་མོའི་ཆ་འཕྲིན་ལ་བརྟེན་ནས་འཕྲུལ་ཆས་ཀྱི་དབྱིབས་གཟུགས་དང་།དོན་བྱེད་ནུས་པ།རང་འགུལ་གྱི་ནུས་ཚད།བཀོལ་སྤྱོད་བྱ་ཐབས་བཅས་ཤེས་རྟོགས་བྱས་ཐོག་སྤྱི་མཚན་ནམ་གཟུགས་བཀོད་ཀྱི་བསམ་གཞིག་བྱ་ཐབས་སྤྱད་དེ་དངོས་པོའི་མིང་གི་ཐ་སྙད་གསར་པ་འདོགས་དགོས་པའི་གནས་ཚུལ་ཡོང་གི་ཡོད།མདོར་ན།སྤྱི་མཚན་དུ་གྱུར་བའི་བསམ་གཞིག་དང་གཟུགས་བཀོད་ཀྱི་བསམ་གཞིག་བྱ་ཐབས་དེ་གཉིས་བརྩམས་ཆོས་ཀྱི་བརྗོད་པའི་མཁོ་གནས་ལ་གཞིགས་ཏེ་སྐབས་བསྟུན་གཙོ་ཕལ་གྱི་དབྱེ་བ་ཙམ་ལས་དོན་དུ་ཐབས་ལམ་གཉིས་ཀ་མེད་དུ་མི་རུང་བ་ཡིན།